Diari Oficial de la Generalitat Valenciana


Sumari del DOGV 8149, del 16-10-2017 (2017/9047)

RESOLUCIÓ de 2 d'octubre de 2017, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació de les subvencions a entitats locals i entitats sense ànim de lucre per a projectes d'inversió en obres de centres d'atenció a persones amb diversitat funcional.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8149

Data del DOGV
:   16-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9047


Data del document
:   02-10-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 2 d'octubre de 2017, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació de les subvencions a entitats locals i entitats sense ànim de lucre per a projectes d'inversió en obres de centres d'atenció a persones amb diversitat funcional.  
 [2017/9047]  
Mitjançant l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOGV 7705, 26.01.2016), s'ha convocat per la Resolució de 18 d'abril de 2017, de la Vicepresidència i Conselleria d'Igualtat i Polítiques Inclusives (DOGV 8030, 02.05.2017), per a l'exercici 2017 les subvencions a entitats locals i entitats sense ànim de lucre per a projectes d'inversió en equipament i obres de centres d'atenció a persones amb diversitat funcional.  
  
D'acord amb l'apartat tretze, punt 2 i 3, de la dita resolució, el termini màxim de presentació de la justificació de subvencions per a l'adquisició d'equipament i vehicles de transport col·lectiu finalitza el dia 15 d'octubre i en el cas de subvencions per a obres finalitza el 16 de novembre. El retard en la resolució de concessió d'aquestes ajudes fa ineludible establir un termini de justificació apropiat perquè els beneficiaris puguen realitzar l'actuació objecte de subvenció dins del termini i en la forma corresponent.  
Vist el que disposa l'article 32 de la Llei 39/2015, d'1 d'octubre, del procediment administratiu comú de les administracions públiques, i l'article 70 del Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, a proposta del director general de Diversitat Funcional, resolc:  
  
  
Primer  
Ampliar fins al dia 15 de novembre de 2017 el termini de justificació de subvencions per a l'adquisició d'equipament i vehicles de transport col·lectiu, que està establit en l'apartat tretze, punt 2, de la Resolució de 18 d'abril de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2017 les subvencions a entitats locals i entitats sense ànim de lucre per a projectes d'inversió en equipament i obres de centres d'atenció a persones amb diversitat funcional.  
  
Segon  
Ampliar fins al dia 1 de desembre de 2017 el termini de justificació de subvencions per a obres, que està establit en l'apartat tretze, punt 3, de la Resolució de 18 d'abril de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2017 les subvencions a entitats locals i entitats sense ànim de lucre per a projectes d'inversió en equipament i obres de centres d'atenció a persones amb diversitat funcional.  
  
Tercer  
Publicar aquesta resolució en el Diari Oficial de la Generalitat Valenciana, per a la seua eficàcia i coneixement general.  
  
València, 2 d'octubre de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.